《喜宋山人夜过府署》
明代·徐学谟

南纪萧疏老客星，鹅池遥忆草堂灵。
满城何处堪携杖，深夜相过闻扣扃。
秋远江声寒小簟，月高乌影在闲庭。
自来公府无拘束，一任狂歌醉复醒。

作者简介：（1522—1593）明苏州府嘉定人，字叔明，一字子言，号太室山人。嘉靖二十九年进士，授兵部主事。后为荆州知府，景恭王之藩德安，欲夺城北沙市地，学谟力抗不予，为王所劾。下抚按逮问，改官。荆人遂称沙市为徐市。万历中，累迁右副都御史，官至礼部尚书。有《世庙识馀录》、《万历湖广总志》等。